OpenLLM-France/wikimedia huggingface dataset:
# Sponde (satèl·lit)

Sponde (del grec Σπονδή) o Júpiter XXXVI és un satèl·lit natural retrògrad irregular del planeta Júpiter. Fou descobert l'any 2001 per un equip de la Universitat de Hawaii liderat per Scott Sheppard i rebé la designació provisional de S/2001 J 5.

## Característiques

Sponde té un diàmetre d'uns 2 quilòmetres, i orbita Júpiter a una distància mitjana de 24,253 milions de km en 771,604 dies, a una inclinació de 154 º a l'eclíptica (156° a l'equador de Júpiter), en una direcció retrògrada i amb una excentricitat de 0,443.
Pertany al grup de Pasífae, compost pels satèl·lits irregulars retrògrads de Júpiter en òrbites entre els 23 i 24 milions de km i en una inclinació entre el 144,5° i els 158,3° .

## Denominació

El satèl·lit deu el seu nom al personatge de la mitologia grega Sponde, una de les Hores, filla de Zeus i Temis. Sponde presidia les libacions posteriors al dinar.
Rebé el nom definitiu de Sponde a l'agost de 2003. Anteriorment havia tingut la designació provisional de S/2001 J 5, que indica que fou el cinquè satèl·lit fotografiat per primera vegada l'any 2001.

## Vegeu també

* Júpiter
* Satèl·lits de Júpiter

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ «Planet and Satellite Names and Discoverers». USGS Astrogeology Research Program - Gazetteer of Planetary Nomenclature, 08-01-2008.(anglès)
* ↑ Green, D. W. E «Satellites of Jupiter». 7998, 2, 22-10-2002.(anglès)
# Sinagoga d'Oslo

La Sinagoga d'Oslo (en noruec: Synagogen i Oslo) és un temple jueu que es troba a la ciutat d'Oslo, la capital de Noruega. La congregació va ser fundada en 1892, però l'edifici actual es va erigir el 1920. L'historiador de l'arquitectura Carol Herselle Krinsky la descriu com un edifici de dos pisos d'alçada, amb una torre circular rematada amb un capitell amb una Estrella de David, semblant a una capella rural. El rei de Noruega, Harald V, i el príncep hereu, Haakon de Noruega, van visitar la sinagoga el juny del 2009. En aquest indret es va produir un atac amb arma de foc el 2006 per part de quatre homes. Cap persona hi va resultar ferida.

## Referències

* ↑ http://www.ynetnews.com/articles/0,7340,L-3729023,00.html
* ↑ https://web.archive.org/web/20110629104317/http://www.aftenposten.no/english/local/article1462108.ece
# Sinagoga de Besançon

La Sinagoga de Besançon és una sinagoga asquenazita, que es troba a França, en la ciutat de Besançon.La seva arquitectura està basada en l'art mudèjar. L'edifici és un dels pocs llocs de culte jueu de França que es van conservar durant la Segona Guerra Mundial.

## Referències

* ↑ (en francés) Anne Raulin, Quand Besançon se donne à lire: essais en anthropologie urbaine, 1999, page 43.
* ↑ (en francès) Historia de los Judios en Besançon en Judaicultures.info (08/09/2011).
* ↑ El consistorio Central fue una institución creada por Napoleón I para la organización del culto judío
# South Flat

South Flat és una concentració de població designada pel cens dels Estats Units a l'estat de Wyoming. Segons el cens del 2000 tenia 374 habitants.

## Demografia

Segons el cens del 2000, South Flat tenia 374 habitants, 133 habitatges, i 109 famílies. La densitat de població era de 6,7 habitants/km².
Dels 133 habitatges en un 41,4% hi vivien nens de menys de 18 anys, en un 69,9% hi vivien parelles casades, en un 4,5% dones solteres, i en un 18% no eren unitats familiars. En el 15,8% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,81 i el nombre mitjà de persones que vivien en cada família era de 3,11.
Per edats la població es repartia de la següent manera: un 31,6% tenia menys de 18 anys, un 5,6% entre 18 i 24, un 26,7% entre 25 i 44, un 22,5% de 45 a 60 i un 13,6% 65 anys o més.
L'edat mediana era de 38 anys. Per cada 100 dones de 18 o més anys hi havia 109,8 homes.
La renda mediana per habitatge era de 40.855 $ i la renda mediana per família de 40.855 $. Els homes tenien una renda mediana de 31.635 $ mentre que les dones 17.083 $. La renda per capita de la població era de 14.693 $. Entorn del 10,9% de les famílies i el 7,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Flat». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- South Flat». American Fact Finder. Oficina del Cens dels Estats Units, 12-01-2010.
# Socors Blanc

El Socors Blanc (en castellà: Socorro Blanco) va ser una organització creada a principis de 1933 per la Secció Femenina de la Comunió Tradicionalista (les anomenades Margarides). Va estar dirigida per María Rosa Urraca Pastor i el seu objectiu era proporcionar suport i assistència a partidaris del tradicionalisme, així com a d'altres catòlics que estiguessin necessitats o perseguits per causa de les seves idees. Els fons del Socors procedien de segells de cotització i aportacions extraordinàries per part de la militància del moviment. El nom va ser escollit en contraposició al Socors Roig dels comunistes.
El 4 de març de 1933 el periòdic El Siglo Futuro, òrgan oficiós del tradicionalisme, descrivia així la raó de ser l'organització:
| « | El Socors Blanc. Així s'anomena el Socors que per a auxiliar les persones necessitades, víctimes del seu propi valor i heroisme, i que pateixen les conseqüències d'una persecució cruel i sectària, a conseqüència de la qual han perdut les seves carreres i els seus béns, ha organitzat la Secció Femenina Tradicionalista amb la cooperació de la Joventut. | » |
Els membres de l'organització realitzaren obres de caritat, atengueren menjadors socials, organitzaren actes públics en defensa dels seus ideals i ajudaren presos per la defensa de la causa carlista.
Després de la victòria dels partits d'esquerra en les eleccions de febrer de 1936 i en el context de la repressió política soferta pels partidaris del carlisme, els dirigents de la Comunió Tradicionalista farien crides als seus afiliats perquè col·laboressin econòmicament amb el Socors Blanc, per tal d'ajudar les famílies dels tradicionalistes empresonats o que es trobaven sense feina o en circumstàncies anàlogues.
Durant la Guerra Civil Espanyola, el Socors Blanc va actuar de cinquena columna a la zona republicana, per la qual cosa els seus membres van ser perseguits. Segons Antonio Ramírez Navarro, «els seus integrants recaptaven diners per als emboscats i aconseguien alliberar presos mitjançant el suborn d'alguns dirigents republicans. Comptaven amb persones de confiança entre els funcionaris de presons i difonien els comunicats de guerra de la zona nacional». Alguns dels seus membres van ser assassinats pel bàndol republicà durant la Guerra Civil, com la figuerenca Sara Jordà.

## Referències

* ↑ «El Socorro Blanco» (en castellà). El Siglo Futuro, 06-02-1933, pàg. 6.
* ↑ «El Socorro Blanco» (en castellà). El Siglo Futuro, 04-03-1933, pàg. 1.
* ↑ Sánchez Balaguer, Juan José. Prensa y sociedad en la Vega Baja del Segura (1931-1939) (en castellà), 2014, p. 594.
* ↑ «El Socorro Blanco en Llíria» (en castellà).
* ↑ Álvarez Tardío, Manuel. Nuevos estudios sobre la Cultura Política en la II República Española 1931-1936 (en castellà). Editorial Dykinson, 2012, p. 100.
* ↑ Ramírez Navarro, Antonio «Anarquistas y comunistas en la formación del movimiento obrero almeriense (1872-1939)». Tesi doctoral. Universitat d'Almeria., 2014, pàg. 300. Arxivat de l'original el 2018-08-13 [Consulta: 12 desembre 2018].
# Strumigenys

Strumigenys és un gènere de formigues de la subfamília dels mirmicins (Myrmicinae). Té una distribució mundial, incloent-hi la península Ibèrica.

## Història natural

Les formigues del gènere Strumigenys formen petits formiguers en el sòl, baix o entre les roques, en i baix troncs d'arbres o baix fem de bestiar. Algunes espècies formen colònies conjuntament amb altres formigues, com Bothriomyrmex mayri o Rhytidoponera metallica. Encara que normalment es mouen poc a poc, poden córrer ràpidament quan es veuen amenaçades. Strumigenys xenos és un paràsit social permanent, que no compta amb obreres i sempre es troba en les colònies de la seva amfitrió Strumigenys perplexa.

## Taxonomia

El gènere Strumigenys inclou 878 espècies; a la península Ibèrica hi viuen les 4 següents (citades dins del gènere Pyramica, avui considerat sinònim de Strumigenys):
* Strumigenys argiola (Emery, 1869)
* Strumigenys baudueri (Emery, 1875)
* Strumigenys membranifera (Emery, 1869)
* Strumigenys tenuipilis (Emery, 1915)

## Referències

* 1 2 «Hormigas.org - Género Pyramica» (en anglès). [Consulta: 26 novembre 2023].
* ↑ «Strumigenys - AntCat» (en anglès). [Consulta: 26 novembre 2023].
* ↑ «Pyramica - AntCat» (en anglès). [Consulta: 26 novembre 2023].
# Sorribes (l'Esquirol)

Sorribes és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta quadrada coberta a dues vessants amb el carener perpendicular a la façana, la qual s'orienta a migdia. Consta de planta baixa, primer pis i graner. La façana presenta un gros portal adovellat amb un escut al centre i tres finestres al damunt, una de les quals té reminiscències gòtiques i l'altra presenta uns àngels alats. A l'angle S.E hi ha una galeria amb elements esculpits. A llevant hi ha un portal rectangular, dues finestres al primer pis i una a les golfes. A la part N hi adossat un cos de nova construcció. La part de llevant de la casa és tota construïda amb pedra, la resta té les parts baixes de pedra (1,5m aproximadament) i a la resta de tàpia.

## Història

Mas d'antiga tradició que el trobem registrat en el fogatge de la parròquia i terme de Sescorts l'any 1553. Aleshores habitava el mas un tal Sorribes. El mas fou restaurat als segle xvii i al segle xviii s'hi construir un cobert. Dades constructives: Finestres del primer pis encarades cap a migdia: 1616; portal adovellat de migdia: 1610; cobert de 1736.

## Referències

* 1 2 «Sorribes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Sorrera

Una sorrera o arenera és un espai de joc amb sorra o arena, situat dins de places i parcs. L'espai ocupat per una sorrera pot ser de diverses grandàries i formes. Hi ha sorreres tancades i obertes.

## Funció

Una sorrera té com a principal funció d'oferir un espai als nens petits per a jugar protegits de gossos i dels jocs de nens més grans (per exemple per a no rebre pilotades i empentes, etc.). Hi ha en alguns casos areneres tancades amb portes per mesura higiènica, a fi de protegir l'accés a la sorra per part d'animals (majorment gossos i gats), evitant així que hi orinin o defequin.

### Sorra

La sorra té com a principal funció d'esmorteir la caiguda dels nens, com també d'oferir un element amb el qual poden jugar.

## Lloc de les sorreres

Les sorreres es troben en places i parcs, però hi ha diferents configuracions segons el continent, sobretot per al cas de les places. Encara que no és tan freqüent, les areneres de vegades se situen a les escoles, al costat del respectiu pati d'esbarjos o en una zona separada.

### Tipus de places

A Europa i a Amèrica el concepte de plaça és molt diferent, en general a Europa es coneix les places com a espais oberts que poden no ser destinats a l'esplai de la mainada, sinó que pot ser una zona comuna oberta entre diversos edificis o una vorera o sendera ampla. Les places a Amèrica tenen sovint espais verds amb sorreres, amb espais amb jocs infantils.

### Tipus de parc

En el cas dels parcs, la configuració tant per a Europa com a Amèrica és semblant, essent espais verds de menor o major grandària segons el cas.

## Infraestructura

Les sorreres solen tenir diferents jocs per als nens com a gronxadors o hamaques, balances, tobogans, etc, encara que també aquests jocs poden situar-se en zones de parc o espais verds, deixant llavors l'arenera per a l'ús exclusiu dels més petits.

## Enllaços externs

* Història i usos socials de les sorreres, en la Revista Ñ, Diari Clarín (en castellà).
* Web on es mostren sorrerres portàtils
* Fotos d'areneres de fusta Arxivat 2013-06-16 a Wayback Machine.
# Kriuk

Kriuk - Крюк (rus) - és un poble de l'óblast de Bélgorod, a Rússia. El 2010 tenia 155 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Pigs Pigs Pigs Pigs Pigs Pigs Pigs

Pigs Pigs Pigs Pigs Pigs Pigs Pigs, de vegades escurçat com Pigs x7, és una banda anglesa de stoner metal formada a Newcastle upon Tyne el 2012. El seu àlbum debut, Feed the Rats, va ser publicat pel segell Rocket Recordings el 2017. The Guardian va incloure la banda al top 40 newcomers per al 2018, i aquell any es va publicar el seu segon àlbum King of Cowards. Assagen i graven a Blank Studios, propietat del seu guitarrista Sam Grant.
L'abril de 2020, la banda va publicar el seu tercer àlbum, Viscerals. El maig de 2020, The Guardian va incloure el disc com un dels vint millors àlbums publicats fins al moment a la seva llista de mitjans d'any. Un LP de temes en directe, Off Cuts, es va publicar el novembre de 2020 exclusivament a través de les botigues de discos de Rough Trade.
La música de Pigs x7 s'ha associat amb el rock psicodèlic i el heavy metal, així com amb gèneres relacionats com el doom metal i el noise rock. Els primers treballs discogràfics tendien a temes llargs mentre que els treballs més recents són predominantment més curts.

## Discografia

Àlbums
* Feed the Rats (Rocket Recordings, 2017)
* King of Cowards (Rocket Recordings, 2018)
* Viscerals (Rocket Recordings, 2020)
* Land of Sleeper (Rocket Recordings, 2023)
Senzills i EP
* "The Cosmic Dead" / "Pigs Pigs Pigs Pigs Pigs Pigs Pigs" (split 12" single, The Old Noise, 2012)
* Psychopomp (miniàlbum, Box Records, 2014)
* "Cake of Light" (Rocket Recordings, 2018)
* "GNT" (Rocket Recordings, 2018)
* "Reducer" (Rocket Recordings, 2020)
* "Rubbernecker" (Rocket Recordings, 2020)
* "Hell's Teeth" (Rocket Recordings, 2020)
* "Hot Stuff" (Rocket Recordings, 2021)

## Referències

* ↑ «Critic Reviews for Feed the Rats». Metacritic.
* ↑ «From shamstep to drill: the top 40 newcomers of 2018». The Guardian, 28-12-2017 [Consulta: 5 febrer 2021].
* ↑ «Pigs Pigs Pigs Pigs Pigs Pigs Pigs: King of Cowards review». , 24-09-2018 [Consulta: 5 febrer 2021].
* ↑ «Pigs Pigs Pigs Pigs Pigs Pigs Pigs - Full Performance (Live on KEXP)». YouTube. KEXP, 08-05-2023.
* ↑ «The best albums of 2020 so far». The Guardian, 11-05-2020 [Consulta: 5 febrer 2021].
* ↑ Telford, Brendan. «Reviews: Pigs Pigs Pigs Pigs Pigs Pigs Pigs – Feed the Rats». The Quietus, 20-01-2017. [Consulta: 5 febrer 2021].
* ↑ Moores, JR. «Columnfortably Numb: The Best Psych-Rock Of 2017». The Quietus, 11-12-2017. [Consulta: 5 febrer 2021].
* ↑ Ball, Chris. «Review: Pigs Pigs Pigs Pigs Pigs Pigs Pigs – King of Cowards». Echoes and Dust, 28-09-2018. [Consulta: 5 febrer 2021].
* ↑ Herrera, Ruben. «“Land Of Sleeper”, una teatralidad al sonido pesado por parte de Pigs x7» (en castellà), 20-02-2023. [Consulta: 20 desembre 2023].
# Ramir Lorenzale i Rogent

Ramir Lorenzale i Rogent (Barcelona, 29 de gener de 1859 - Barcelona, 27 de desembre de 1917) fou un pintor fill i deixeble del pintor Claudi Lorenzale.

## Biografia

Va néixer al carrer Conde del Asalto (actualment Nou de la Rambla) de Barcelona, fill de Claudi Lorenzale i Sugrañes i de Maria Rogent i Amat, ambdós naturals de Barcelona. Es va formar a l'Escola de Belles Arts de Llotja i a París, i conreà la pintura decorativa, dins un realisme anecdòtic. Realitzà els plafons per al sostre del prosceni del Gran Teatre del Liceu, actualment desapareguts.
L'any 1882 va ser un dels pintors convidats a la primera exposició de l'Acadèmia de Belles Arts de Sabadell.

## Referències

* ↑ Registre de Naixements de l'Ajuntament de Barcelona, any 1859, llibre 1r, foli 148, número de registre 591.
* ↑ «Necrológicas». La Vanguardia, 28-12-1917, pàg. 8.
* ↑ «Ramir Lorenzale i Rogent». Gran Enciclopèdia Catalana. Barcelona: Grup Enciclopèdia Catalana.
* ↑ Mas i Peinado, Ricard: Els artistes catalans i la publicitat (1888-1929). Parsifal Edicions, Barcelona, 2002. ISBN 84-95554-16-X, plana 18.
* ↑ Diario de Sabadell, 09-05-1882, p. 1.4.
# Psychoda latisternata

Psychoda latisternata és una espècie d'insecte dípter pertanyent a la família dels psicòdids que es troba a Àfrica: Kenya.

## Referències

* ↑ uBio (anglès)
* 1 2 Tonnoir, A. L., 1939. New Psychoda from Kenya Colony (Chyulu Hills). Journal of the East African and Uganda Natural History Society, 14, 11-14.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Psychoda lobata

Psychoda lobata és una espècie d'insecte dípter pertanyent a la família dels psicòdids que es troba a Europa: Lituània, la Gran Bretanya, Irlanda, França, Alemanya, Itàlia, Eslovènia, Hongria, Noruega i Bulgària.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Bernotiené, R., Rimšaité J., 2009. Notes on moth flies (Diptera: Psychodidae) inhabiting fungal fruit bodies. Acta Zoologica Lituanica, vol. 19, pàgs. 60-63.
* ↑ The Diptera of Rye Bay Arxivat 2015-09-30 a Wayback Machine. (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Kvifte, G. M., Håland, Ø. & Andersen, T., 2011. A revised checklist of Norwegian moth flies (Diptera, Psychodidae). Norwegian Journal of Entomology 58, 180–188.
* ↑ The Society for the study of flies (Diptera) (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)
* ↑ PESI (anglès)
* ↑ Fauna Europaea Arxivat 2013-10-15 a Wayback Machine. (anglès)

## Bibliografia

* Ježek, J., 1984. Six new genera of the tribe Psychodini End. (Diptera, Psychodidae). Acta faunistica entomologica Musei Nationalis Pragae. 17:133-153.
* Lloyd, L., 1943. The Male of Psychoda lobata (Tonnoir) (Diptera, Psychodidae). Proceedings of the Royal Entomological Society of London. Series B, Taxonomy, 12: 31.

## Enllaços externs

* ION (anglès)
* BioLib (anglès)
# Psychoda lloydi

Psychoda lloydi és una espècie d'insecte dípter pertanyent a la família dels psicòdids que es troba a Oceania: Nova Zelanda.

## Referències

* ↑ uBio (anglès)
* 1 2 Satchell, G. H., 1950. The New Zealand Psychodidae: A Study Based Upon the Collection and Manuscript Notes of the Late Dr. A. L. Tonnoir. Transactions of the Royal Entomological Society of London, 101: 147–178.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Psychoda laticeps

Psychoda laticeps és una espècie d'insecte dípter pertanyent a la família dels psicòdids que es troba a Centreamèrica: Nicaragua i Costa Rica (incloent-hi la província de Guanacaste).

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Fauna Entomológica de Nicaragua (castellà)
* ↑ Instituto Nacional de Biodiversidad de Costa Rica Arxivat 2004-01-31 a Wayback Machine. (castellà)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Rachid M’Barki

Rachid M’Barki (Tolosa, febrer 1969) és un periodista i presentador de televisió francès que va ser apartat el 2023 per treballar per Team Jorge elaborant informacions falses.

## Biografia

Procedent d'una família d'origen marroquí, Rachid M'Barki va néixer a Tolosa de Llenguadoc el dia 11 de febrer de 1969. Després d'obtenir un màster en dret públic, va fer unes proves a Radio France Toulouse i hi va descobrir la professió de periodista. El 1997 es va incorporar a Euronews i després a Bloomberg TV.
Quan va arrencar l'any 2005, es va incorporar al canal de notícies contínues BFM TV, on presentava programes informatius nocturns. Paral·lelament a la seva presència a BFM TV, Rachid M'Barki s'encarregava l'any 2020 de la presentació de Bring in the processed del qual RMC Story va comprar els drets el 2019.
El periodista fou suspès de presentar els informatius nocturns del canal BFM TV l'11 de gener de 2023 arran d'una investigació interna per ingerència estrangera sobre continguts emesos pel canal en circumstàncies conflictives que revela la investigació. Story Killers del consorci liderat per Forbidden Stories.
En concret, fou suspès per haver difós falses informacions favorables al Marroc, Sudan o Rússia, en el marc de les seves funcions en l'organització Team Jorge, el grup israelià que va manipular la Consulta sobre la independència de Catalunya del 9 de novembre de 2014. Cobrava 3.000 euros per cada reportatge per defensar les tesis ordenades per l'organització.

## Referències

* ↑ Biographie de Rachid M'Barki, Gala, consulté en février 2023.
* ↑ «"Faites entrer l'accusé" : qui est Rachid M'Barki, le nouveau présentateur de l'émission ?» (en francès). Femme Actuelle. [Consulta: 22 febrer 2020]..
* ↑ Faites entrer l'accusé” de retour sur France 2 avec des épisodes inédits. 7 sur 7, 14 janvier 2020.
* ↑ «Ingérence étrangère à BFMTV : deux séquences au cœur des soupçons» (en francès). Libération. [Consulta: 2 febrer 2023]..
* ↑ «"Story Killers" : derrière un journaliste de BFMTV, une société de désinformation israélienne» (en francès). France Inter, 15-02-2023. [Consulta: 15 febrer 2023].
* ↑ «"Story Killers" : derrière un journaliste de BFMTV, une société de désinformation israélienne». France Inter, 15 février 2023.
* ↑ «'Team Jorge', el grup israelià que va hackejar la Generalitat pel 9N | Principal.cat». [Consulta: 15 febrer 2023].
* ↑ Bonet, Enric. «Suspendido de empleo un conocido periodista francés por colaborar con una empresa de desinformación israelí» (en castellà), 17-02-2023. [Consulta: 17 febrer 2023].
# Punta de les Perdius

La Punta de les Perdius és una muntanya de 268 metres que es troba al municipi de Llardecans, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya